पिछले कुछ दिनों में मेरे गृह क्षेत्र कठुआ में हर कोई परेशान है, लोग यहां हुई घटना के बारे में जिस तरह से मीडिया ने रिपोर्ट किया और कठुआ को बदनाम किया है उसको लेकर काफी निराश हैं। इस घटना के बाद अलग-अलग क्षेत्र से जुड़े लोगों ने यह कहना शुरू कर दिया हैवह हिंदू होने पर शर्मिंदा हैं। इस घटना के बाद जस्टिस फॉर **** का हैशटैग अभियान सोशल मीडिया पर चलाया जा रहा है। लेकिन इस बीच लोग यह भूल गए कि इस मामले में दूसरा पक्ष भी इंसाफ की ही मांग कर रहा है, उनका मानना है कि इस मामले में सिर्फ सीबीआई ही सही जांच कर सकती है। कठुआ के लोग अपनी राय रखने से काफी डर रहे हैं, क्योंकि उन्हें इस बात का खतरा है कि लोग उन्हें फिर से रेपिस्ट का समर्थक करार दे देंगे।